Калі выступаю недзе з вершамі, то заўжды стараюся выключыць “кнопачку арт-менеджара”. То бок не займаюся сам арганізацыйнай часткай, даручаю гэта іншым. Бывае і наадварот. Так атрымалася з паэтычным конкурсам “Рухавік”, разлічаным на маладых паэтаў, які я ладжу разам з Дар’яй Бялькевіч. Там я арганізатар і сваіх вершаў прынцыпова не чытаю. Трэба размяжоўваць, дзе ты літаратар, а дзе – менеджар.